**ראיין קראוזר** (באנגלית: **Ryan Crouser**; נולד ב-18 בדצמבר 1992) הוא אתלט אמריקאי. פעמיים ברציפות האלוף האולימפי (ריו דה ז'ניירו 2016 וטוקיו 2020), פעמיים אלוף העולם (יוג'ין 2022, 2023), סגן אלוף העולם (דוחה 2019), 3 פעמים אלוף ארצות הברית (2016, 2017 ו-2019) ושיאן העולם (מיוני 2021) בהדיפת כדור ברזל.

ביוגרפיה
--------

קראוזר נולד בפורטלנד, אורגון בן למשפחה של ספורטאים מצטיינים שעסקו באתלטיקה בענפי הזריקות. אביו, מיץ' קראוזר היה מחליף בזריקת דיסקוס באולימפיאדת לוס אנג'לס (1984). דודו, בריאן קראוזר, השתתף בשתי אולימפיאדות (סיאול 1988 וברצלונה 1992) בהטלת כידון, דוד נוסף, דין קראוזר הוא הודף כדור ברזל וזורק דיסקוס מצטיין, בן דוד, סם קראוזר, שיאן ארצות הברית לנוער בהטלת כידון ובן דוד נוסף, היילי קראוזר אף הוא מטיל כידון מצטיין.

באליפות העולם באתלטיקה לנוער שנערכה בברסנונה, איטליה ביולי 2009 זכה קראוזר בשתי מדליות, זהב וכסף. מדליית זהב, בהדיפת כדור ברזל (5 ק"ג) בשיא אליפות חדש של 21.56 מטר ומדליית כסף, בזריקת דיסקוס (1.5 ק"ג) בתוצאה של 61.64 מטר.

### 2016

#### אלוף אולימפי

באליפות ארצות הברית שנערכה ביוג'ין, אורגון ביולי 2016, ושימשה גם כמבחנים האמריקאיים לאולימפיאדת ריו דה ז'ניירו (2016), זכה קראוזר במדליית זהב בהדיפת כדור ברזל, לפני אלוף העולם ג'ו קובץ' (21.95 מטר) ודארל היל (21.63 מטר), תוך שהוא קובע שיא אישי חדש של 22.11 מטר. 

במשחקים האולימפיים עצמם הוא זכה במדליית זהב בהדיפת כדור ברזל, וקבע שיא אולימפי חדש של 22.52 מטר, לפני ג'ו קובץ' (21.78 מטר) ותומאס וולש מניו זילנד (21.36 מטר). כבר בהדיפה השנייה הוא עלה למקום הראשון בתחרות בשיא אישי חדש של 22.22 מטר, אותו שיפר בהדיפה השלישית בתוצאה של 22.26 מטר ובסך הכול קבע ארבע הדיפות טובות יותר מיתר המשתתפים בתחרות.

### 2017

באליפות ארצות הברית שנערכה בסקרמנטו, קליפורניה ב-25 ביוני 2017 זכה קראוזר בפעם השנייה ברציפות במדליית זהב בהדיפת כדור ברזל בשיא אליפות חדש ובתוצאת השנה בעולם של 22.65 מטר, לפני ג'ו קובץ' (22.35 מטר) וראיין ויטינג (21.54 מטר).

באליפות העולם שנערכה בלונדון אוגוסט 2017 סיים קראוזר במקום שישי בהדיפת כדור ברשל בתוצאה של 21.20 מטר.

### 2018

באליפות ארצות הברית שנערכה בדה מוין, איווה בסוף יוני 2018 הוא זכה במדליית כסף בהדיפת כדור ברזל בתוצאה של 20.99 מטר, אחרי דארל היל (21.57 מטר) ולפני קרטיס ג'נסן (20.87 מטר).

### 2019

בתחרות שנערכה באפריל 2019 בלונג ביץ', קליפורניה, קראוזר קבע בהדיפה החמישית בתחרות שיא אישי חדש של 22.74 מטר. עוד לפני כן, בהדיפה הרביעית, קבע תוצאה של 22.73 מטר.

באליפות ארצות הברית שנערכה בדה מוין, בסוף יולי אותה שנה הוא זכה בפעם השלישית במדליית זהב בתוצאה של 22.62 מטר לפני ג'ו קובץ' (22.31 מטר) ודארל היל (22.11 מטר).

#### סגן אלוף עולם

באליפות העולם שנערכה בדוחה, קטר ב-5 באוקטובר אותה שנה הוא זכה במדליית כסף בהדיפת כדור ברזל בשיא אישי של 22.90 מטר, אותו קבע בהדיפה השישית והאחרונה שלו, ס"מ אחד בלבד פחות מהמנצח ג'ו קובץ' (22.91 מטר) ולפני תומאס וולש שקבע את אותה תוצאה כמוהו 22.90 מטר. במקרה של שוויון, מדליית הכסף ניתנת להודף בעל התוצאה השנייה הטובה יותר, קרואזר הדף 22.71 מטר לעומת וולש שהדף 22.56 מטר.

### 2020

באליפות ארצות הברית באולם שנערכה באלבקרקי, ניו מקסיקו ב-15 בפברואר 2020 זכה קראוזר במדליית זהב בהדיפת כדור ברזל בשיא אישי חדש של 22.60 מטר, התוצאה השנייה בטיבה בכל הזמנים, 6 ס"מ אחרי שיא העולם של רנדי בארנס מארצו הברית (22.66 מטר). 

בתחרות שנערכה במריאטה אטלנטה, ג'ורג'יה ב-18 ביולי הוא קבע בהדיפת כדור ברזל שיא אישי חדש של 22.91 מטר התוצאה השלישית בטיבה בכל הזמנים.

### 2021

#### שיאן עולם באולם

במסגרת ליגת האתלטיקה בארצות הברית שנערכה באולם בפאייטוויל, ארקנסו, ב-25 בינואר 2021 קבע קראוזר בהדיפת כדור ברזל שיא עולם חדש של 22.88 מטר, שיפור לשיא בן 32 השנים של רנדי ברנס מארצות הברית (22.66 מטר). בתחרות שנערכה באריזונה בחודש מאי, ניצח קראוזר עם שיא אישי חדש של 23.01 מטר, ובכך הפך לאדם השלישי בהיסטוריה שעובר את גבול 23 המטרים.

#### שיאן עולם

במבחנים האמריקאים לאולימפיאדת טוקיו שנערכו ביוג'ין, אורגון ב-18 ביוני קבע קראוזר בהדיפת כדור ברזל שיא עולם חדש של 23.37 מטר, שיפור לשיא העולם הוותיק בן 31 השנים של רנדי בארנס מארצות הברית (23.12 מטר). במשחקים האולימפיים עצמם הוא זכה במדליית זהב בפעם השנייה ברציפות בשיא אולימפי חדש של 23.30 מטר, לפני ג'ו קובץ' (22.65 מטר) ותומאס וולש (22.47 מטר).

### 2022

#### אלוף עולם

באליפות העולם שנערכה ביוג'ין ביולי 2022 הוא זכה במדליית זהב בהדיפת כדור ברזל בשיא אליפות חדש של 22.94 מטר, לפני ג'ו קובץ' (22.89 מטר) וג'וש אווטנד מארצות הברית (22.29 מטר).

### 2023

בתחרות שנערכה בלוס אנג'לס ב-27 במאי 2023 קבע בהדיפת כדור ברזל שיא עולם חדש של 23.56 מטר. באליפות העולם זכה במדליית הזהב וקבע שיא אליפות חדש של 2.52 מטר.

שיאים אישיים
------------

### אצטדיון

* הדיפת כדור ברזל: 23.56 מטר (2023), **שיא עולם**
* זריקת דיסקוס: 63.90 מטר (2014)

### אולם

* הדיפת כדור ברזל: 23.38 מטר (2023), **שיא עולם**

קישורים חיצוניים
----------------

ויקישיתוף מדיה וקבצים בנושא **ראיין קראוזר** בוויקישיתוף
* ראיין קראוזר, ברשת החברתית פייסבוק
* ראיין קראוזר, ברשת החברתית אקס (טוויטר)
* ראיין קראוזר, באתר הוועד האולימפי הבין-לאומי
* ראיין קראוזר, באתר olympedia.org
* ראיין קראוזר, באתר התאחדות האתלטיקה הבין-לאומית
* ראיין קראוזר, באתר ליגת היהלום
* ראיין קראוזר, באתר Track and Field (גברים)

הערות שוליים
------------

1. ↑  תוצאות המבחנים האמריקאים
2. ↑  ספורט הארץ, בפעם השנייה בהיסטוריה: ראיין קראוזר שבר את שיא העולם בהדיפת כדור ברזל, באתר הארץ, 28 במאי 2023
3. ↑  אליפות העולם באתלטיקה יצאה לדרך עם מפלה של חסן ושיא עולם בשליחים, באתר וואלה!‏, 19 באוגוסט 2023

|  אלופים אולימפיים - הדיפת כדור ברזל (גברים) |
| --- |
| 

|  |
| --- |
| (1896): רוברט גארט ארצות הבריתארצות הברית • 
(1900): ריצ'רד שלדון ארצות הבריתארצות הברית • 
(1904): ראלף רוז ארצות הבריתארצות הברית • 
(1908): ראלף רוז ארצות הבריתארצות הברית • 
(1912): פאט מקדונלד ארצות הבריתארצות הברית • 
(1920): וילה פראלה פינלנדפינלנד • 
(1924): באד האוזר ארצות הבריתארצות הברית • 
(1928): ג'ון קאק ארצות הבריתארצות הברית • 
(1932): ליאו סקסטון ארצות הבריתארצות הברית • 
(1936): הנס וולקה גרמניהגרמניה • 
(1948): וילבר תומפסון ארצות הבריתארצות הברית • 
(1952): פרי או'בריאן ארצות הבריתארצות הברית • 
(1956): פרי או'בריאן ארצות הבריתארצות הברית • 
(1960): ביל נידר ארצות הבריתארצות הברית • 
(1964): דאלאס לונג ארצות הבריתארצות הברית • 
(1968): רנדי מטסון ארצות הבריתארצות הברית • 
(1972): ולדיסלב קומר פוליןפולין • 
(1976): אודו באייר מזרח גרמניהמזרח גרמניה • 
(1980): ולדימיר קיסילב ברית המועצותברית המועצות • 
(1984): אלסנדרו אנדריי איטליהאיטליה • 
(1988): אולף טימרמן מזרח גרמניהמזרח גרמניה • 
(1992): מייק סטאלס ארצות הבריתארצות הברית • 
(1996): רנדי בארנס ארצות הבריתארצות הברית • 
(2000): הרסי הריו פינלנדפינלנד • 
(2004): אדם נלסון ארצות הבריתארצות הברית • 
(2008): תומאש מייבסקי פוליןפולין • 
(2012): תומאש מייבסקי פוליןפולין • 
(2016): ראיין קראוזר ארצות הבריתארצות הברית • 
(2020): ראיין קראוזר ארצות הבריתארצות הברית |

 |

| אלופי עולם באתלטיקה – הדיפת כדור ברזל (גברים) |
| --- |
| 

|  |  |
| --- | --- |
| 1983: אדוארד סרול פוליןפולין • 1987: ורנר גינתר שווייץשווייץ • 1991: ורנר גינתר שווייץשווייץ • 1993: ורנר גינתר שווייץשווייץ • 1995: ג'ון גודינה ארצות הבריתארצות הברית • 1997: ג'ון גודינה ארצות הבריתארצות הברית • 1999: סי. ג'יי הנטר ארצות הבריתארצות הברית • 2001: ג'ון גודינה ארצות הבריתארצות הברית • 2003: אנדריי מיכנביץ' בלארוסבלארוס • 2005: אדם נלסון ארצות הבריתארצות הברית • 2007: ריס הופה ארצות הבריתארצות הברית • 2009: כריסטיאן קאנטוול ארצות הבריתארצות הברית • 2011: דוד שטורל גרמניהגרמניה • 2013: דוד שטורל גרמניהגרמניה • 2015: ג'ו קובץ' ארצות הבריתארצות הברית • 2017: תומאס וולש ניו זילנדניו זילנד • 2019: ג'ו קובץ' ארצות הבריתארצות הברית • 2022: ראיין קראוזר ארצות הבריתארצות הברית |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14369211

 |